
y|'EDici  et  antiquitus  et  hodie,  ut,  quo  in 
-LvJL  corpus  modo  medicamenta  agant,  et 
quofnam  edant  efFedlus,  clare  oftenderent, 
multum  temporis  curaeque  trivilTe  videntur. 

i 

Ex  opinionibus^  vero  utriufque  medicorum 
generis,  plurimae,  vanae,  me  judice,  funt  et 
inanes ;  eoque  magis,  quod  Sapientiffimus  re~ 

A  rum 

rum  Opifex,  quo  irarios  oblediarent  varia,  et 
fua  quemque  traheret  voluptas,  ita  homines, 
ex  confulto,  finxit  et  fabricatus  efl,  ut  propria 
cuique  fenfilitas  elTet  et  irritabilitas. 

Si,  quod  plurimis  vifum  eft,  corpus  huma¬ 
num  eodem,  ac  hydraulicum  organum,  modo 
affici  exiftimare  liceret ;  tum,  quo  modo  id 
afficeret  quodvis  remedium,  fatis  expedire, 
minime  arduum  comperiremur.  Cum  vero 
Natura  inenarrabile  animantibus  quoddam 
ingenuerit,  quo  omnis  pendeat  vita,  fed  quod, 
quale  fit,  nondum  cognitum  habeamus,  nec 
forfan  habere  poffimus  ;  profedlo,  hac  re  cog¬ 
nita,  non  eft  magnopere  mirandum,  li,  quo 
modo  medicamenta  in  corpus  humanum  agant, 
prorfus  ignoremus. 

Breve  et  caducum  hujufmodi  opufculum 
aggredientem  plura  praefari,  et  alienum  certe 
videretur  et  ineptum.  Non  itaque,  in  limine, 
longius  moraturus,  hoc  tantum  jam  prae- 
didlis  amplius  adjiciam,  me  de  re,  quam  tam 
multi  tamque  praeclari  agitaverunt  audior  es, 

nil. 

nil,  quod  proprio  ex  penu  expromere  poflim, 
novi  habere. 

DEFINITIO. 

Remedia  voniitoria  vel  emetica  dicuntur 
illa,  quae  vomitum  movent.”  Greg.  Con- 
fpe6i,  Med,  Tbeor. 

Haec  Diflertatio  duas  in  fe  partes  compledi- 
tur  ;  in  quarum  tma^  de  medicamentis  vomitoriis 
difputatur  ;  in  altera^  de  eorum  in  corpus  hu¬ 
manum  effedlibusy  et  ufibus. 


PARS  PRIMA. 

Ide  Medicamentis  Vomitoriis, 

Horum  genera  duo  funt ;  unum  eorum,  quae^, 
e  rebus,  quas  gignit  terra,  praeparantur  ;  aU 
ierim  eorum,  quae  ex  foflilibus. 


Caput 

Caput  Primum* 

jPe  vomitoriis  medicamentis^  quae  e  rebus,  quas 
parit  terra,  praeparantur ^ 

I. 

Singulas  corporis  partes,  quibus  vomitio 
perficitur,  defcribere,  in  hujufmodi  opufculo 
non  opus  efl ;  cum  praefertim  nemo,  qui  ani¬ 
mum  ad  medicinae  ftudium  fatis  intenderit, 
tam  fit  ignarus,  quin  eas  jam  fatis  intelledas 
habeat.  His  itaque  praetermiffis,  de  lingulis 
medicamentis,  quibus  moveatur  vomitus,  *  or¬ 
dine  perpauca  dicere  aggrediemur. 

Si  nobifcum  reputamus,  ventriculi  mufcu- 
lorum  fibras  mira  fenfilitate  fimulque  irrita¬ 
bilitate  effe  natura  praeditas  ;  minimi  miran¬ 
dum  videbitur,  plurimas  elTe  res,  quae,  fimul 
atque  in  ftomachum  ingeftae  fint,  vomitionem 
cieant, 

IX. 

II. 

Rerum  quidem  mitiffimarum  quaedam  funt^ 
quae  vi  vomitum,  movendi  plane  pollent. 
Hujufmodi  funt  aqua  tepicfa  et  oleum  mite  / 
quibus  utrifque  nil  guftui  minus  elTe  alienum 
poteft.  Haec  vomitum,  ftomachi  mufciilo- 
rum  fibras  forfan  refolvendo,  eliciunt. 

III. 

Infufum  quoque  chamaemeli  et  cardui  bene- 
dibliy  epotum,  femper  moleftam  naufeam  mo¬ 
vet  ;  et,  fi,  poftquain  validum  adhibitum 
fuerit  remedium  vomitorium,  afiumatur,  fio- 
raachum  quidem  vomitu  admodum  folicitat. 

IV. 

AJarum^  quoniam  praeparata  eoi  antimonio 
plurimum  ufu  jampridem  invaluerunt,  raro, 
etiamfi  ad  ciendum  vomitum  multum  fane 
polleat,  nunc  adhibetur.  Datum  vero  ad 
fcrupuli  quantitatem,  eofdem  fere  effectus,  ac 
'  ipecacuana^ 

ipecacuanay  praeftare  videtur,  Potiffimum 
nunc  adhibetur,  ut  flernutationem  invitet ;  ad 
quod  profedo  efficiendum,  plus,  quam  aliud 
ullum  medicamentum,  quod  in  fe  cqmpledi- 
tur  Materia  Medica,  certiffime  pollet. 

V. 

Ipecacuanay  ob  vim,  qua  gaudet,  vomitum 
faciendi,  magnum  fibi  nomen  jure  affecuta  eft. 
De  ea  vero,  etiamfi  et  fatis  Iit  efficax,  et  in 
corpus,  line  periculo,  alTumi  poffit,  medici 
antiquitus  nil  prorfus  cognitum  habuerunt. 
Vires  ejus,  Sydenhamo  quidem  florente,  in¬ 
tentatae  latuerunt  et  incognitae.  Eli  in  Eu¬ 
ropam,  feculo  proximo,  importata;  et,  fub 
idem  tempus,  Piso,  in  opufculo,  quod  edidit,  et 
fpeciem  ejus  et  vires  expofuit.  Verum  mos 
tamen  eam  adhibendi  non  vulgo  invaluit,  ante 
annum  prope  millefimum  fexcentefimum  odio- 
gefimum  fextum ;  quo  Helvetius,  favente 

-t 

Ludovico,  qui,  decimus  et  quartus  fui  nomi¬ 
nis, 

nis,  in  Gallia,  tum  regnum  tenebat,  ufum 
ejus  vulgavit. 

Ipecacuana  ex  duabus  partibus  condat,  cor- 
ticaliy  fcilicet,  et  medullofa  ;  atque  virtus  ejus 
vomitoria,  magis  ex  illa,  quam  ex  hac  parte, 
pendere  exidimatur.  Pars  corticalis,  ex  toto, 
rednofa  ed  ;  et,  eam  ob  rem,  vis  ipecacuanae 
vomitoria,  fpirituojis  liquoribus  minidris,  elici¬ 
tur.  Caeterum,  quia  pars  medullofa,  dve  gum- 
minofa,  rednofae' intime  commifcetur,  Collegi¬ 
um  Medicorum  Edinense  vino  tenui,  ad  virtu¬ 
tes  educendas,  utitur. 

Quoties,  ad  vomitum  eliciendum,  ipecacua¬ 
na  adhibetur,  pulvis  ejus  fucco  utcunque  edu- 
<do  anteponitur;  propterea  quod  is  prima  fere 
vomitione  rejicitur;  dum  hic  diutius  in  do- 
macho  manet,  et  longiorem  gravioremque 
vomitum  ciet.  Pulvis,  praeterea,  adeo  ed  effi¬ 
cax,  ut,  quod  magnopere  vero  mirandum  ed, 

grana  duo,  ad  vomitum  movendum,  interdum 

$ 

fufficiant.  Quoties  requiritur,  ut  vomitus  ite¬ 
ret  ur^ 

retur,  et  magis  continuus  fit,  pauxillum  tartari 
emetici  ipecacuanae  pulveri  adjiciatur. 

Ipecacuana  multum  dyfentericis  prodeft ; 
atque  Gullenus  veram  caufam,  cur  utiles  et 
falutiferos  efifedus  iis  praeftet,  attulifiTe  videtur. 
Rede  enim  obfervat  is  audor,  hoc  medicamen¬ 
tum,  fi  parvis  doiibus  adhibeatur,  ita  ut  vomi¬ 
tum  non  cieat,  in  inteilina  defcendere  tenuio¬ 
ra,  et  alvum  fere  plus  minufve  ducere.  Idcir¬ 
co  inteilina  quodam  modo  vacuat  induratis 
faecibus  ;  quae  dyfenteriam  femper  comitan¬ 
tur,  et  hanc,  inteilina  irritando,  quidem  in¬ 
tendunt  et  fuftentant.  Huc  accedat,  quod 
hoc  remedium,  cum  dofibus  adeo  parvis,  ut 
domachum  vomitu  non  folicitent,  affumatur, 
fere,  ut  caetera  emdica  parce  adhibita,  hali¬ 
tum  per  cutis  meatus  uberiorem  reddit ;  quod, 
maximo  efle  ufui  dyfenteria  laborantibus,  o- 
mnes  expertillimi  medici  uno  fere  ore  confen- 
tiunt. 

Permulti  medicinam  facientes,  periculo  com¬ 
perti  funt,  ipecacuanam  plurimum,  in  inter- 
.  mlttentihm 

mittentibus  quoque  febribus,  proficere,  fi  pau¬ 
lo  ante  acceflum,  vel  paulo  poft  deceffionem 
horroris,  adhibeatur. 

VI. 

Nicotianam,  fi  exiguiflima  quidem  pars  ab 
iis,  qui  ea  uti  fefe  non  afluefecerunt,  in  os  af- 
fumatur,  moleftiflimam  movere  naufeam,  ne¬ 
mo  ignorat.  Si  in  ftomachum  defcendat,  to¬ 
tum  corpus  longa  quoque  et  gravifiima  vomi¬ 
tione  concutit.  Ob  hos  itaque  effedus,  et  ad¬ 
huc  magis  ob  vim,  qua  admodum  pollet,  cor¬ 
pus  torpidum  faciendi,  ad  eam,  quo  vomitum 
eliciant,  medici  quam  rariffime  decurrunt. 

VII. 

Scillae  funt  unicum  aliud  vomitorium  me¬ 
dicamentum,  e  rebus,  quae  driuntiir  e  terra, 
paratum,  quod,  in  hoc  opufculo,  memorabo. 
Quantum  harum,  ad  vomitionem  movendam, 
fufficiat,  aefiimare,  interdum  imprimis  diffici¬ 
le  eft.  Verum  enim  vero  ex  tempore,  quo  in- 

B  valuit 

valuit  ufus  ipccacuanae,  fcillae,  magna  ex  par¬ 
te,  inveteraverunt.  Nihilo  ver6  minus,  fi  dofi- 
bus  modice  largis  dentur,  permultum,  ad  mo¬ 
vendum  non  foliim  vomitionem  fed  quoque 
alvum,  pollent.  Potiflimum  celebrantur  ho¬ 
die  ob  vires,  quas  poflident,  muci  ex  pedore 
exfcreationem  augendi,  et  urinam  movendi. 
Ob  proximam  hanc  dotem,  interdum, fi  hydrar- 
gyro  confocientur,  aqud  inter  cutem  laboran¬ 
tibus  plurimum  proficiunt. 

His  didis  de  remediis  vomitoriis,  quae,  e 
rebus  quas  paiit  terra,  parantur  ;  nunc  fpecia- 
tim,  de  fingulis,  quae  exfoflilibus  arte  chemica 
eliciuntur,  perpauca  dicere,  mihi  in  animo  eft. 

Caput  Secundum. 


De  vomitoriis  medicamentis  ex  fojjilibus  praepa¬ 
ratis. 


I. 

Ex  cupro  permulta  remedia  parantur.  Haec 
omnia,  hoc  inter  fe  commune  habent ;  quod  in 

iloraachuni 

ilomachum  aflumptajplus  vomitionis  minufve 
invitant.  JEx  his  vero  pauca,  vomitum  faci« 
endi  caufa,  hodie  adhibentur. 

Cuprum  vitriolatum  feu  vitriolinn  caeruleum^ 
quia  et  guftui  eft  alieniffimum,  et  faepe,  invi¬ 
to  medico^  acerrimos  efFedus  praeftat,  ex  nu¬ 
mero  vomitoriorum  hodierno  ufu  fere  ejicitur. 
Nunquam,  ut  vomitionem  concitet,  adhibetur, 
nifi,  poftquam  res  veneficae,  vel  faltem  admo¬ 
dum  nocivae,  in  ventriculum  aflumptae  fint ; 
cum,  prae  caeteris  vomitoriis,  idcirco feligatur, 
quod,  fubitos  effedus  praedando,  domachum 
nocentibus  materiis  citius  vacuet,  et,  eam  ob 
rem,  praefentiorem  laboranti  falutem  afferat. 
Verum,  etiamfi  hoc  remedium  rariffime,  nili 
praefente  diferimine,  ob  injeda  quaedam  noci¬ 
va,  urgente,  ut  vomitum  folicitet,  adhibeatur, 
tamen  dofibus  exiguis,  quae  naufeam  tantum 
moveant,  fubinde  iis,  qui  intermittentibus  labo¬ 
rent  febribus,  utiliflime  detur.  Id  interdum 
quoque  aqiid  inter  cutem  tumentibus,  vel  jam 

admodum 

admodum  tumefadis,  ut  urinam  proritet,  me¬ 
dici  cum  friidlu  adhibent. 

II. 

E  variis  ex  hydrargyro  feu  argento  vivo  prae¬ 
paratis,  hydrargyrum  vitriolatum  unicum  ell, 
quod,  ad  vomitiones  concitandas,  praecipitur. 
Et  hoc  quidem,  propterea  quod  aliquanto  ve¬ 
hementius  agit,  et  inligni  pollet  acrimonia, 
haud  multum  in  hodierno  ufu  eft. 

Plerique  forfan  falium,  qui  ex  hydrargyro 
praeparantur,  vi  ciendi  vomitum  praediti  funt ; 
at  ob  acrimoniam  tamen,  quae  iis,  hydrargyro 
velut  muriato,  ineft,  eo  coniilio  tute  adhiberi 
non  poiTunt. 

Ceterum,  omnia  ex  hydrargyro  praeparata 
percurrere,  mihi  non  eft  confilium  ;  id  enim, 
in  perbrevi  hujus  generis  opufculo,  neque  ex- 
pedlandum  eft  neque  tentandum.  Quotquot 
plura  hac  de  re  difcere  velint,  ii  Fharmacopoei- 
avi  Collegii  Regalis  Medicorum  Edinburge- 

NI 

Ki  adeant ;  ubi  fingula  ex  hydrargyro  praepa¬ 
rata,  lucido  ordine  digefta,  perlegant. 

♦ 

III. 

Ex  praeparatis  e  zinco  nullum,  nili  zincum 
vitriolatum  (eu  mtriolum  alhum^  vomitum  ut 
faciat,  adhibetur.  Neque  hoc  quidem  datur, 
nili  cum  ingens  mortis  difcrimen,  a  rebus  qui- 
bufdam  veneficis,  in  flomachum  alTumptis,  im- 
mineat.  Hujufmodi  vero  difcrimine  urgente, 
commodiffime  datur,  quippe  ciim,  flomachum 
fere  fubitis  vomitionibus  folicitando,  quam  ci- 
tiffime  eum  veneficis  ingellis  liberet.  Veriim 
interdum  tamen  folito  diutius  in  ventriculo  re¬ 
tinetur  ;  quod,  cum  incidat,  longam  molellam- 
que  naufeam  efficit  fovetque.  Dolis  quoque 

f 

ipecacuanae  aliquanto  largior,  li  perbrevi,  poli 
hanc  alfumptam,  profundus  aquae  tepidae 
haullus,  vel,  quantum  cochleare  parvum  con¬ 
tineat  li  napis,  tantum  alTumatur,  fatis,  ad  reje- 
clionem  rerum  veneficarum  ex  flomacho,  ple¬ 
rumque  pollebit. 


iV. 

IV. 

De  variis  ex  antimonio  praeparatis  fingu- 
latim  dilTerere  et  fus^,  non  opus  eft  ;  ciim  prae- 
fertim  eaedem  fere  vires  omnium  communes 
fint. 

Kermes  mineralis  multum  nuper,  in  Gallia, 
laudatum  fuit.  Id  Glauberus  primus  prae¬ 
paravit  ;  neque  modum  praeparandi,  prius  pa¬ 
tefecit,  quam  Gallorum  rex,  laudando  fub- 
ditorum  amore  idlus,  eum,  ut  hunc  fcriptum 
vulgaret,  pretio  fatis  aequo  adduxerat.  Ef- 
fedlus  vero  hujus  medicamenti,  laudibus  ei 
datis  minime  confonant. 

Aliud  ex  antimonio  praeparatum,  quod  haud 
parva  vomitum  invitandi  vi  pollet,  eil  antimo- 
Ilium  calcinatumj  feu  calx  antimonii  praeparata. 
Hoc  medicamentum  eafdem  fere  dotes,  ac  no¬ 
tatus  pulvis  Jacobi,  poffidere  videtur.  Verum 
hic  tamen  obfervandum  eft,  hoc  praeparatum, 
etiamfi  fatis  mite  a  quibufdam  audoribus  ex- 
iftimatum  fuerit,  acerrimos  interdum  in  ven¬ 
triculo 

triculo  effedius  praeilare  ;  quod,  ex  quantitate 
et  natura  acidi,  quod  hic  exiftat,  pendere  vi¬ 
detur. 

Ex  omnibus  vero  ex  hoc  metallo  praepara¬ 
tis,  linunt  antimoniale,  me  faltem  judice,  et 
pulcherrimum  ell  et  utiliffimum.  Hoc  enim, 
idonea  dolis  ratione  habita,  optandos  omnes 
elFedlus,  quos,  ex  aliis  ei  cognatis  praeparatis, 
fperare  poflumus,  praeilare  potell.  Si  guttis, 
numero  ubivis  inter  decem  et  quinquaginta, 
adhibeatur,  vires  mutatrices  exercet,  et  hali¬ 
tum  cuticularem  elicit.  Sin  majore  detur 
quantitate,  fere  et  urinam  et  alvum  movet. 
Idem  medicamentum,  ad  duas  drachmas  trefve 
li  dolis  augeatur,  acerrimas  vomitiones  con¬ 
citat. 

Antimonium  tartarifatum,  feu  tartanim  eme¬ 
ticum^  agmen  vomitoriorum  medicaminum  no- 
villimum,  hac  in  difputatione,  coget.  Ex 
omnibus  medicamentis,  quae  vi  pollent  voinU 
tum  ciendi,  nullum  hoc  conlilio  faepius,  quam 
modo  diclum,  efficaciufve  adhibetur. 

Hic, 

Hic  loci  notandum  eft,  duos  effe  Jlatus  an- 
timonii  proprios,  in  alterutroque,  fed  cum  ef- 
fediibus  non  iifdem,  in  llomachum  ingeri  po- 
teft.  AlTumatur  enim,  vel  regulina  ejus  parte 
adhuc  immutata,  vel  poftquam  haec  pars  aci¬ 
do  quodam  fe  prorfus  faturaverit. 

Si,  parte  regulina  adhuc  integra,  in  ftoma- 
chum  introferatur,  quantos  et  quales  effedus 
praeftet,  ii  ex  quantitate  qualitateque  acidi, 
quo  ibi  commifceatur,  prorfus  pendebunt. 
Utrum  itaque  feliciter,  et  ex  fententia  medici, 
optatos  effedtus  edat,  necne  optatos ;  quin  pro- 
fedo  id  Iit  omnino  incertum,  effe  non  poteft. 

Sin  hoc  medicamentum  adhibeatur  poft¬ 
quam  regulina  ejus  pars  acido  fe  faturaverit ; 
tum,  et  quid  et  quantum  efficere  poffit,  ferd 
certo  praefcire,  minus  arduum  reperietur. 

Ad  ulterius  hoc  genus,  tartarum  emeticum 
proprie  pertinet.  Si,  hujus  medicamenti  ope, 
plenam  vomitionem  concitare  volumus,  gra¬ 
num  vel  duo  dare  debemus.  Sin,  naufeam 
tantum,  et  refpirationem  per  cutem,  folicita- 

re 

re  nobis  conlilium  eft,  quantitate  multo  mi¬ 
nore  tum  adhibendum  eft. 

Praecipuis  faltem  remediis,  quibus  vomitio 
concitari  poteft,  jam  breviter  memoratis,  nunc 
quofnam  in  univerfum  corpus  vomitio  edat 
efFedus,  et  quibufnam  in  morbis  proficiat, 
quam  pauciflimis  exponere,  noftrum  efi. 

PARS  SECUNDA. 

De  effedlihus  remediorum^  quae  vomitum  cient ^ 
ujtbufque* 

( 

I. 

Vomitionem,  etiamfi  nil  morbidi  in  ftoma-’ 
cho  exiftat,  plurimum  tamen,  ad  incolumita¬ 
tem,  feu  falutis  tutam  atque  integram  confer- 
vationem,  certe  conferre,  medicorum  nonnulli 
opinati  funt.  Ut  ita  opinarentur,  addudli 
funt ;  quod,  ut  illis  videbatur,  medicamenta 
vomitoria,  ftomachum  vomitu  folicitando,  vim 

C  eius 

ejus  incitarent,  atque  univerfum  corpus  falu- 
tariter  concuterent.  Verum  crebras  vomi¬ 
tiones  vires  ftomachi  magnopere  convellere, 
atque,  hanc  ob  rem,  cibum  potumque  conco¬ 
quendo  eum  imparem  reddere,  ignorat  nunc 
fere  nemo.  Hinc  fatis  apparet,  quam  inep¬ 
tum  fit  concitare  vomitum,  nifi  cum  pertur¬ 
bentur  funftiones,  ad  quas  in  fanitatem  re¬ 
ducendas,  utilem  vomitionem  periculo  medici 
compererint. 

IL 

Stomachum  nocivis  vel  morbidis  materiis 
in  fe  contentis  vitiari,  fequentia  figna  certo 
indicabunt,  cibi  appetitus  defectus ;  cibi  fafti- 
dium  ;  cardialgia  ;  inflatio  ;  rudius  acidi 
quibus  accedant  frequentes  capitis  dolores. 
Verum,  etiamfi,  his  fignis  urgentibus,  cura¬ 
tio  a  plena  vomitione  incipere  debeat ;  non 
tamen  expeclandum  eft,  morbum,  cujus  figna, 

modo  didla,  non  feminaria  funt,  fed  frudlus, 
^  * 

folis  remediis  vomitoriis  radicitus  tolli  polTe. 

Vera 

Vera  caufa,  unde  oriantur  haec  figna,  in 
minuto  mufculofarum  ftomachi  fibrarum  vi¬ 
gore,  omnino  poni  videtur.  Si  hoc  pro  con- 
ceflb  habeatur,  quod  revera,  quantum  novimus, 
a  plerifque  conceditur  ;  quin  frequentes  vomi^ 
tiones  aegro  multum  noceant,  dubitari  non 
poteft.  Hae  enim,  reliquas  ftomachi  vires 
magis  infringendo  magifque,  aegrum  ad  fre- 
quentiores  molefiiorefque  cruditates  proclivi¬ 
orem,  quam  fi  nullae  fuiflent  adhibitae,  cer- 
tiflime  reddunt. 

Inter  vomendum  plerumque  rejicitur  vifci- 
di  copia  muci,  quem  non  folum  hominum 
vulgus,  fed  quidem  medici,  ftomachi  crudita¬ 
tis  efle,  aliqua  faltem  ex  parte,  caufam  exifti- 
maverunt.  Caeterum  profecfto  quidem,  ex¬ 
perimentis,  quae  Senacus  ex  confulto,  ut  na¬ 
turam  hujus  muci  exploraret,  inftituit,  atten¬ 
te  confideratis,  veram  efte  hanc  opinionem 
concedere  non  polTumus. 

Quin  enim  in  ftomachis  eorum,  qui  inte¬ 
gritate  corporis  quidem  perfediflima  fruun- 

tur^ 

tur,  plus  minufve  muci  modo  didti  femper  in¬ 
iit,  diutius  dubitari  non  poteft.  Folliculi, 
quibus  hic  mucus  continetur,  validiffimis,  in¬ 
ter  vomendum,  nilibus  compreffi.  et  folicitati, 
copiam  ejufdem  folito  majorem  fecernunt 
effunduntque ;  quae,  una  cum  ulitatis  ftoma- 
chi  contentis,  ejeda,  caufa  extitit,  cur,  ftoma- 
chi  cruditatis  ligna,  quae  fupra  diximus,  ex 
nimio,  in  hoc  vifcere,  muco  enafci,  medico¬ 
rum  nonnulli  opinarentur. 

Quibus  vero,  haec  ligna  talem  caufam  ag- 
nofcere,  vifum  ell ;  ii  in  caufarum  opinione, 
me  faltem  opinante,  certillime  laplifunt.  Vera 
enim  eorum  li  elTet  opinio,  haec  ligna  non, 
ut  revera  accidit,  vomitione  ingravefcerent, 
fed  leviora  redderentur, 

IIL 

Inter  vomendum,  Homachus  minime  unica 
inteftinorum  canalis  ell  pars,  quae  vacuatur. 
Tale  enim  uni  hujus  canalis  parti  cum  caete- 
ris  confortium  intercedit,  ut,  cum  afficiatur 
^  una 

una  pars,  partes  ejufdem  huic  contiguae  limul 
quodammodo  afficiantur.  Neque  vero  majus, 
alibi,  hoc  confortium  videtur,  quam  ftoma- 
chum  inter  et  duodenum  jejunumque  ;  nam¬ 
que  is  vomitu  folicitari  non  poteft,  quin,  eo¬ 
dem  tempore,  haec  vacuentur.  Verum  hoc 
effie,  copia  bilis  materiis,  quae  e  ftomacho  vo¬ 
mitione  rejiciuntur,  admifta,  fatis  oftendit. 

Caufa  admiftionis  hujus,  in  validiffimis  vo¬ 
mendi  nifibus  omnino  ponenda  eft.  Inter 
enim  vomendum,  mufculi  fepti  tranfverii  at¬ 
que  abdominis  adeo  enixe  limulque  contra¬ 
huntur  :  ut  eorum  fociati  quali  nifus,  abdo¬ 
minis  vifcera,  atque  idcirco  veliculam  fellis 
et  dudus  biliferos,  quam  validiffime  compri¬ 
mant.  Ob  hanc  compreflionem,  bilis  e  veli- 
cula,  per  dudlus,  effunditur  in  duodenum  ; 
et  hujus  adione  in  ventriculum  elata,  hinc  vo¬ 
mitione  rejicitur.  Exinde  idonea,  mefaltem  ju¬ 
dice,  et  facilis  patet  ratio  bilis,  quam  materiis, 
vomendo  ejedlis,  admiftam  confpicimus. 


Bilem 

Bilem  hoc  modo  rejedtam,  in  ftomacho,  an^ 
te  vomitionem,  exiftere,  quidam  putarunt. 
Verum  li  res  ita  effet,  quaenam  afferri  poffet 
caufa,  cur,  quod  raro  evenit,  non  primis  aeque, 
ac  ultimis  vomendi  nifibus,  rejiceretur. 

IV. 

Bene  nunc  notum  eft,  Naturam,  quae  hu¬ 
manum  corpus  incredibili  folertia  finxit,  ita 
optimo  confilio  jecur  fabricatam  fuifie,  ut  fan- 
guinis,  per  ejus  portam,  motus  nonnihil  retar¬ 
daretur,  Propter  hanc  vero  retardationem,  in¬ 
terdum  accidit,  ut  fanguis  in  jecore  ftagnet ; 
vitia  hujus  vifceris,  et  morbos  totius  corporis 
efficiens.  Quin  igitur  vomitio,  quae,  abdomi¬ 
nis  vifcera  vehementer  comprimendo,  motum 
fanguinis  per  eorum  vafa  magnopere  incitat, 
permultum  iis  in  morbis  proficiat,  qui  ex  oh- 
Jlru6lo  jecore  nafcantur,  in  dubio  effe  non  po- 

teft. 

V. 

Cum  vero  animum  ad  quofdam  morbos^ 
quibus  vifcera  thoracis  opportuna  funt,  adver¬ 
timus,  fru6lus  adhuc  majores  uberiorefque  ex 
medicamentis  vomitoriis  percipiendos  perfpi« 
cimus.  Coagitatio  enim  aeris  in  bronchiis^  et 
fanguinis  in  ianguiferis  pulmonum  vafis,  muf- 
culis  fepti  tranfverli  iifque  refpirationi  infer- 
vientibus,  fefe  limul  contrahentibus  et  relaxan¬ 
tibus,  efficitur.  Alterni  hi  motus,  vomendi 
nilibus  multo  incitatius  peraguntur.  Incita¬ 
tiore  hoc  motu  bronchia  copiofiorem  mucum  fe- 
cernunt  et  expedlorant.  Exinde  fit,  ut  medi¬ 
camenta  vomitoria,  catarrho  et  pulmonum  phthU 
fi  laborantibus  tantum  proficiant. 

VI. 

Remedia  vomitoria,  in  afihmate  fpaf modico^ 
laudando  multus  efi:  Aikensidius  :  Culle- 
Nus  vero  cenfet,  fe,  ejus  ufum  fequendo,  haud 
multum  laborantibus  profuifle ;  in  multis  enim 
exemplis,  in  quibus  medicamenta  vomitoria, 

per 

per  longum  tempus,  adhibuit,  nec  acceflum 
arcuit,  nec  leviorem  hunc,  jam, ^urgentem,  red¬ 
didit.  Verum  in  quibufdam  tamen  afthma- 
tis  fpeciebus,  velut  in  ajlhmate  pituitofo  et  ca- 
tarrhali,  haec  medicamenta  interdum  profuilTe 
comperit. 


VIL 

Vomitio,  et  fanguinis  et  fluidorum  caetero- 
rum,  in  omni  parte  corporis,  impetum  intendit ; 
et,  hanc  ob  rem,  interdum  multum  profit.  In¬ 
citatus  vero  fluidorum  motus  perraro  diu  per¬ 
flat.  Brevi  plerumque  eorum*  motus  plus  foli- 
to  languefcit ;  et  medicamentum,  vi  motum 
fanguinis,  per  totum  corpus,  incitandi  prae¬ 
ditum,  unde  magnam  utilitatem  fperavimus, 
debilitate,  quae  ejus  ufum  femper  fubfequitur, 
permultum  nocet. 

VIII. 

Si  aliquando  continuam  perdiii  naufeam 
movendam  velimus,  nil,  ad  hoc  efficiendum, 
plus  valet,  aptiufve  efl,  quam  navigatio.  Ma¬ 

rina  enim  naufea,  contra  ac  in  ea  accidit, 
quam  faciant  medicamenta,  aliquis  diu,  gravi 
nullo  accepto  detrimento,  laborare  poteft. 

IX. 

Quaedam  effe  remedia,  ea  velut  de  quibus: 

r 

hic  difputatur,  quibus  ventriculus,  prae  caete- 
ris  corporis  partibus,  affici,  ob  ingenitam  quan- 
dam  proclivitatem,  pronus  eft,  certe  denegari 
vix  poteft.  Adhibitis  enim  ejus  generis  me¬ 
dicaminibus,  ftomachus  fefe  cito  contrahit ; 
dum  inteftina  inferiora,  atque  aliae  corporis 
partes,  oculi  velut,  cutis  linguaque,  quibus  ae¬ 
qualis  fere  ineft  mobilitas,  vel  non  omnino,  vel 
faltem  parum  afficiuntur.  Quin  et  pauxillu- 
lum  vomitorii  medicaminis  in  venas  im- 
miffum,  ftomachum,  fimul  ac  eo,  fanguini 

circumfluenti  admiftum,  delatum  fuerit,  ma- 
¥ 

gis,  quam  caeteras  fyftematis  partes,  afficit, 
eumque  vomitu  folicitat. 

Si  vero  flomachus  adeo  rebus  vomitum  ci¬ 
entibus  affici  naturaliter  aptus  eft,  cur,  interro- 

II 


get 

get  aliquis,  fit,  ut  medicamenta,  in  quibus  in- 
fignis  vomitum  ciendi  infit  potentia,  interdum, 
vomitu  infedo,  per  id  vifcus  defcendant,  et 
fuas  omnes  in  inteftina  vires  exerceant  ?  Cui¬ 
quam  hoc  interroganti  referri  poteft,  tantam 
ftomachi  et  inteftinorum  inter  fe,  quod  ad 
firuduram,  fimilitudinem  efle,  et  tantum  id¬ 
circo  confortium  ,  ut,  fi,  quamcunque  ob  cau- 
fam,  is  ita  fefe  habeat,  ut  talibus  medicamen¬ 
tis  affici  non  poffit,  medicamenta  haud  vomi¬ 
tione  rejeda,  viribus  integris,  haec  incitent, 
alvumque  ducant. 

X. 

Quoniam  eorum,  qui  dyfpepjia  et  hypochon- 
driafi  laborent,  fanguis  languide  circumfluit, 
et  motus  ejus  per  vifcera,  ea  praefertim  abdo¬ 
minis,  impeditur,  vel  magnopere  faltem  tar¬ 
datur ;  vomitiones,  quae,  corpus  concutiendo, 
motum  omnium  fluidorum  incitant,  plurimum, 
his  in  morbis,  proficiant. 

Medicamenta  vomitum  facientia  multam 
iis  quoque  afferre  utilitatem  pofle,  qui  in  a- 
quam  interentem  inciderint,  verifimillimum  vi¬ 
detur.  Satis  enim  conflat,  vomitionem,  nul¬ 
lo  eam  concitante  medicamine,  multis,  aquo- 
fo  hoc  languore  laborantibus,  efficiendo  ut  ex 
parte  afFe6la  reforbeatur  aqua,  plurimum  in¬ 
terdum  profuiffe.  Quin  itaque  vomitio,  quam 
medicamina  elicuerint,  aeque  profit,  nil  efl, 
cur  quifquam  in  dubio  verfaretur  ;  cum  prae- 
fertim  medici,  eam  in  quibufdam,  aqua  inter- 
cute  laborantibus,  faepe  feliciter  concitaverint. 
Quoties  remedia  vomitoria  hydropicis  adhiben¬ 
tur,  ea,  quae  ex  antimonio  praeparantur,  cae- 
teris  anteponenda  funt,  et  faepe,  interjedis 
brevibus  intervallis,  iteranda. 

XIL 

Languor  torporque  totius  corporis,  quae 
mcnjlruafupprejja^  nervorum  refohitionem,  et  in- 

fanian? 

faniani  adeo  conftanter  comitantur,  vomitio¬ 
nem,  quae  ordinatum  fluidorum,  per  totum  cor¬ 
pus,  motum  incitat,  /z^-rz/o/^z/^ftimulat, 

iitiliflimam,  his  in  morbis,  efle  fatis  oflendunt. 

XIII. 

-  1 1  - 

Quantum  vomitio  refolutione  nervorum  labo¬ 
rantibus  profit,  fequens  exemplum,  quam  ar¬ 
gumenta,  melius  monftrabit. 

Gulielmus  Brown,  caupo,  quinquaginta 
annos  natus,  qui  perpotationi  fe,  complures 
per  annos  continuos,  dederat,  ledtum  nodle 
vehementer  ebriatus  inivit.  Poftridie  mane 
experredtuseft,  nervorum,  inferioribus  in  mem¬ 
bris,  refolutione  laborans.  Motus  quoque 
fuperiorum,  fed  praefertim  laevi  lateris,  mag¬ 
nopere,  cis  vero  fenfus  defedlum,  minuebatur. 

Chirurgus  arceflitus,  varia  medicamenta, 
fed  fine  optato  effedu,  adhibuit.  Sinape  et 
in  fiomachum  aflumptum  eft,  et  externo  cor¬ 
pori,  Jinapifmorum  forma,  admotum.  Vejica- 
toria  quoque,  nervorum,  qui  ramulos,  in  partes 

affedas, 

affedlas,  tendebant,  truncis  impofita  funt. 
Sed  haec  omnia  adeo  parum  profecerunt,  ut 
chirurgus  aegrum  deploraturus  elTet.  Confpi- 
catus  vero  exhalationem  per  cutem,  in  partibus 
affedlis  omnino  fuppreflam,  putavit,  li  hanc 
iterum  elicere  polTet,  forfan  aegrum  inflanti 
periculo  erepturum. 

0 

t 

Ob  torporem  autem,  qui  inteftinorum,  cum 
caeteris  corporis  partibus,  communis  erat,  pul¬ 
vis  Doveriy  utpote  cui  aliquid  opii  infit,  mini¬ 
me,  ad  exhalationem  per  cutem  movendam, 
accommodatus  vifus  efl.  Tempus  vero  delibe¬ 
randi  deerat ;  ideoque,  fadlu  optimum,  ex¬ 
periri,  quid  pofTet  vomitorium  medicamen- 

% 

tum,  arbitratus  efl. 

Ex  hujus  generis  remediis,  tartarum  emeti¬ 
cum,  quia  et  plus,  quam  caetera,  pollet,  et 
corpus  magis  concutit,  felegit.  Praecepit  ita¬ 
que,  ut  hujus  duo  grana,  pauxillo  aquae  tepi¬ 
dae  liquata,  afTumerentur.  Haec  autem  ne 
minimum  quidem  effedlum  ediderunt. 


Quum 

Quum  vero  deliberationi  tempus  minime 
pateret,  et  aeger,  fi  auxilium  non  prodeflet, 
brevi  extingueretur ;  hoc  idem  medicamen¬ 
tum  largius  adhibere  fecum  conftituit.  Cura¬ 
vit  itaque  tria  grana  afiumenda  proximo  die  ; 
et  grani  femiflem,  unaquaque  femihora,  dan¬ 
dum,  donec  aegrum  nonnihil  afficeret. 

Eventus  adeo  opinidne  profperior  fuit,  ut 
eum,  quod  non  ad  hoc  medicamentum  prius 
confugifiet,  multum  pigeret.  Grani  enim  fe- 
mis  quater  repetitus,  plenas  vomitiones,  et 
copiofum,  extremi  ubique  corporis,  fudorem 
elicuit.  Poftridie  ejus  diei  aeger,  pedum  di¬ 
gitos  nonilihil  arbitrio  movere,  fimulque  brar 
chia  melius  exercere  potuit.  Cum  autem 
medicamentum  tam  multum  jam  profeciflet, 
neque  aeger  eflet  vomitionibus  magnopere 
debilitatus,  chirurgus  eandem  ejufdem  dofin, 
paucos  poft  dies,  iterandam  curavit.  Nunc 
vero  res  fe  ita  melius  habuerunt ;  ut  prima 
tria  grana,  et  plenas  vomitiones,  et  fudorem 

quamvis 

quamvis  non  tam,  quam  antea,  copiofum,  con¬ 
citaverint. 

Exinde  aeger,  vires  morbo  fradtas,  et  mem¬ 
brorum  ufum,  paulatim  collegit.  Modica  ex¬ 
ercitatio  et  continuus  llrigilis  ufus,  firmam 
illi,  paucis  menfibus,  valetudinem  reftitue- 
runt.  Per  multos  poftea,  annos,  a  morbis  va¬ 
cuus,  vixit,  et  tandem  aqua  intercute  mortuus 

I 

eft. 


XIV. 

Medicamenta  vomitoria  plurimum,  in  fe^ 
bribus^  prodefle,  inter  omnes  conceditur,  prae- 
fertim  fi  quam  citiflime  adhibeantur.  Quo 
modo,  quamve  ob  caufam,  febricitantibus  pro¬ 
ficiant,  id,  quantum  nobis  innotuit,  nemo  ad¬ 
huc  explicavit.  Prodefle,  ob  vim,  qua  cer- 
tiflime  pollent,  nervofum  genus  ftimulandi,  et 
fanguinis  motum  incitandi,  credere,  idcirco 
non  poflumus  ;  quod  febrientibus  et  id  ftimu- 
latur  nimium,  et  hic  praeter  modum  incitatur. 

Si  nobis,  cum  Culleno,  proximam  febris 
caufam  efle  fpafticam'  extremorum  vaforum 
fanguinem  vehentium,  eorum  praefertim  cu¬ 
tis,  contractionem,  convenit ;  tum,  cur  vomi¬ 
tio  febricitantibus  prolit,  explanare  minime 
arduum  erit.  Ob  mirandum  enim  conforti^ 
um,  quod  llomacho,  cum  extremo  corpore, 
intercedit,  quicquid  illum  flimulat,  id  fangui¬ 
nem,  hoc  verfus,  fluere  facit,  et,  li  aliqua  ex- 
iftat  contraCtio,  hanc  refolvit. 

Cutem  omnium  febricitantium,  praefertim 
fub  initium  morbi,  arefcere,  unde  exhalatio 
per  cutem  fupprimatur  ;  at,  pofl:  decefliones, 
proprium  colorem  recipere  flmulque  humef- 
cere  ;  nemo  ignorat.  Quoniam  vero  remedia 
vomitoria,  fi  tempeftive  adhibeantur,  ut  ex¬ 
tremum  corpus  humefcat,  et  haud  raro  qui¬ 
dem  infudet,  efficiunt ;  quin  hoc  faciant,  mo^ 
tum  fanguinis,  per  omnes  partes  corporis,  in¬ 
citando,  vix  dubitari  poteft.  Ob  enim  inci¬ 
tatum  hunc  motum,  fanguis  impetu  adeo  ad- 
audo,  extremum  corpus  verfus,  propellitur, 

ut  extrema  ibi  vafa,  praeter  naturam,  ut  puta- 
tur,  conflri6la  refolvat.  ^ 

Praeterea  remedia,  de  quibus  hic  difTeritur, 
“  Aliis,”  ut  ingeniofus  dixit  Gregorius, 
‘‘  neque  dubiis  modis  faepe  utiliffima  fiunt ; . 
‘‘  ventriculum,  rarilfime  non  male  afiedlum, 
‘‘  gravi  et  valde  nocivo  onere  liberant,  et  fic 
‘‘  naturalem  naufeam  et  vomitum  fummovent, 
‘‘  et  anxietatem  minuunt,  et  dolorem  capitis 
levant,  et  vires  alioquin  plurimum  exhau- 
“  riendis  confervant,  et  fomnum  aliquando 
“  conciliant,  et  aegrum  a  vehemente  et  per- 
niciofiflimo  alvi  fluxu,  qui  in  iftiufmodi 
morbis  faepe  accidit,  plerumque  tuentur.” 
In  remedia  vero  vomitoria  febricitantibus 

I 

adhibendo,  cavendum  eft ;  primo,  ne  prius 
dentur,  plenus  fi  aeger  fit,  quam  fanguis  eli¬ 
citus  fuerit,  ne  hujus  fluidi,  caput  verfus,  im¬ 
petum  augendo,  aegro  multum  detrimenti 

f 

afferant ;  fecundo,  ne,  fub  finem  morbi,  den¬ 
tur,  quando  vires  aegri  jam  magnopere  ex- 
hauftae  fuerint. 


E 


XV. 


34 


DE  MEDICAMENTIS 


XV. 

In  Dyfenteria  quoque,  et  caeteris  alvi  proflu¬ 
viis,  remedia  quae  hic  agitamus,  multum,  in- 
teftinorum  motum  quodammodo  incitando, 
profunt. 

XVL 

Injanientibus  quidem  interdum  praecipiun¬ 
tur.  His  vero  data,  ancipites  effedtus  edunt. 
Praeterea  intelligendum  eft,  infania  urgente, 
ob  quandam  corporis  conditionem  infanien- 
tium  propriam,  majorem  fere  medicaminis 
vomitorii  quantitatem,  ad  plenam  vomitio¬ 
nem  ciendam,  quam,  aliis  in  morbis,  opus  effe. 
Hanc  vero  conditionem,  qualis  fit,  omnino  la¬ 
tere,  vel  faltem  parum  certo  cogriofci,  confi¬ 
tendum  eft. 

Nunc  tantum  reftat,  ut  pauca  de  utilitate, 
quam,  qui  Janguinem  profundunt,  ii  a  vomi¬ 
tione  percipiunt,  dicamus.  . 

Brian  Robinson,  qui  medicinam,  Eblanae, 

\  r 

nuper  profperrime  fecit,  fe  vomitoria  remedia 

I 

haemoptyji  laborantibus,  cum  optato  evento, 
adhibere  retulit ;  et  quoque,  quomodo  agant^ 

4 

exponere  conatus  eft.  Putavit  enim,  aegrota¬ 
tione,  quae  vomitionem  antegreditur,  extre¬ 
ma  ubique  vafa  conftringi  ;  et,  hanc  ob  rem, 
exfcreationem  fanguinis,  ex  toto,  fupprimi. 

Vix  opus  eft  ut  hic  adjiciam,  poft  adhibita 
medicamenta  vomitoria,*  mite  quoddam  liqui¬ 
dum,  velut  anthemidis  florum  infufum,  vel  te¬ 
pidam  quidem  aquam,|bibendum  efle.  Hoc 
enim,  ftomachum  diftendendo,  vomitiones  fa¬ 
ciliores  reddit.  Praeterea,  poft  plenos  hauftus, 
minus  eft  periculi,  ne  aeger  quid,  a  vomendi 
nifibus,  detrimenti  capiat.  Nam,  fi  ftomachus 
cibi  non  eft  plenus,  mite  quodvis  liquidum, 
eum,  cibi  vice,  diftendit ;  atque  efficit,  ut  con¬ 
tenta,  cum  multo  leviore  dolore,  nifibufque 
minoribus,  ex  toto  rejiciantur. 

Ingrati  meipfum  animi  accufarem,  fi,  in 
hoc  opufculo,  te,  Thoma  Blamire  Carleo- 
LENSis,  M.  D.  inornatum  filerem ;  qui  hu¬ 
mani  nihil  a  te  alienum  putas,  atque,  non  fo- 
lum  paternam  quafi  curam  ad  me  medicinae 
rudimentis  inftituendum,  fed  ad  juvenile  quo¬ 
que  pedtus  et  incautum  honeftis  formandum 
praeceptis,  prompte  affidueque  adhibuifii. 
Sero  utinam  terram  relinquas,  tibique  aegris 
fuccurrere  quotidie  conanti  praefentifiimus 
femper  afpiret  Apollo.  Eortunatiflimus  et 
felix  vivas  valeafque. 

